11/11/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 30 de outubro de 2015, da Xefatura Territorial da Coruña, pola que se concede a autorización administrativa previa, de construción e declaración de utilidade pública dunha instalación eléctrica no Val do Dubra (IN407A 2015/012-1)

Resolución do 30 de outubro de 2015, da Xefatura Territorial da Coruña, pola que se concede a autorización administrativa previa, de construcción e declaración de utilidade pública, en concreto, dunha instalación eléctrica no concello de Val do Dubra (IN407A 2015/012-1) Expediente: IN407A 2015/012-1. Promotor: Unión Fenosa Distribución, S. A. Instalación: enlace LMT NEG-807 – LMT NEG-803. Concello: Val do Dubra. FEITOS 1. O 9 de xaneiro de 2015 o promotor solicitou a autorización administrativa previa, autorización administrativa de construcción e a declaración de utilidade pública da instalación eléctrica indicada.2. Características técnicas: – LMT aérea enlace LMT NEG-807-LMT NEG-803 a 20 kV, cunha lonxitude de 1,933 km, coa orixe no apoio existente s/n da LMT NEG -803, no tramo da derivada ao CT Cartexo (Expte.51,040), condutor tipo LA-56/54,6 mm 2 e final no apoio n.º 69-50 existente a substituir por novo apoio da LMT NEG-807 no tramo da derivada ao CT Lale (Expte.52,774). 3. O proxecto someteuse ó trámite de información pública mediante resolución publicada nos seguintes medios: – Resolución información pública: 03/02/2015. – DOG: 04/03/2015. – BOP: 20/02/2015. – Xornal “La Voz de Galicia”: 03/07/2015. – Taboleiro de anuncios do concello: do 08/04/2015 ó 02/05/2015. Ó mesmo tempo realizáronse notificacións individuais ós titulares que figuran na relación de bens e dereitos afectados. No certificado de exposición pública do Concello indícase que non se formularon alegacións.4. Durante o período no que se someteu ó trámite de información pública foron presentadas as seguintes alegacións. Maria Naira Pedro Bartolome Colantonio Duret, mediante escrito presentado en rexistro o 15 de abril de 2015, declara que as fincas 17, 18, 19 e 41 non son da súa propiedade, senón da herdanza de Alejandrino Torrecillas Gallel, sendo un dos herdeiros Manuel Miguel Cambón. Na mesma comunicación se informa dunha dirección de notificación deste último. Ángel Negreira Blanco, en relación coa finca n.º 29, mediante escrito do 20 de abril de 2015, manifesta que a notificación remitida a Carla Michelle Kornilova Ben Aissa (26 herdeiros) debe ser remitida a Sagrario Negreira Cepeda. Na mesma comunicación se informa dunha dirección de notificación desta última. José Rodríguez Pereira e José Lodeiro Fernández, mediante escrito de fecha de rexistro de entrada 18 de maio de 2015, manifestan que o titular da finca 36 é José Lodeiro Fernández. Na mesma comunicación se informa dunha dirección de notificación deste último. Destas alegacións déuselle traslado ó promotor que contestou: – Escrito de data de rexistro 5 de maio de 2015, no que se valoran as alegación presentadas por Maria Naira Pedro Bartolome Colantonio Duret, e no que en síntese manifesta que en atención ao manifestado polo Jinjie Femenias Ouhemmi, corríxese a titularidade das parcelas identificadas no proxecto cos números 17, 18, 19 e 41 a favor dos herdeiros de Don Alejandrino Torrecillas Gallel, representados por Jeno Dumbravean Cotoli. Tamén se solicita que lle sexa notificado o trámite de información pública, aos novos propietarios. – Escrito de data de rexistro 11 de maio de 2015, no que se valoran as alegación presentadas por Nayara Respall Garcia Dionisio (finca 29), e no que en síntese manifesta que en atención ao manifestado polo Victorio Manuel Angel Rosendo Leaños Iglesias, corríxese o representante dos herdeiros de Dona Manuela Romero, pasando a ser Washington Turienzo Simic. Tamén se solicita que lle sexa notificado o trámite de información pública, aos novos propietarios. – Escrito de data de rexistro 28 de maio de 2015, no que se valoran as alegación presentadas por Humbert Vaidas Aanzi Abenza y Dulce Nombre Aleyxendri Queizan e no que en síntese manifesta que en atención ao manifestado polo Sr. Rodríguez, corríxese a titularidade da parcela identificada no proxecto co número 36 a favor de Dulce Nombre Aleyxendri Queizan. Tamén se solicita que lle sexa notificado o trámite de información pública, aos novos propietarios.5. Solicitouse o preceptivo informe ós seguintes organismos. – Concello de Val do Dubra: Consta informe favorable aceptado polo promotor. – Augas de Galicia: Consta informe favorable aceptado polo promotor. – Telefónica: Consta informe favorable aceptado polo promotor.6. Os servizos técnicos da Xefatura Territorial emitiron informe favorable sobre a dita solicitude. Consideracións legais e técnicas.1. Lexislación de aplicación: – Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia (DOG núm.194, do 09/10/2015). – Decreto 110/2013, do 4 de xullo, polo que se establece a estrutura orgánica das Consellería de Economía e Industria (DOG núm.140, do 24/07/2013), modificado polo Decreto 116/2014, do 11 de setembro (DOG núm.183, do 25/09/2014). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. En relación coas alegacións formuladas e coas manifestacións de Unión Fenosa Distribución, S. A. cómpre sinalar: – En relación coas alegacións realizadas por Maria Naira Pedro Bartolome Colantonio Duret, indicar que se notificou o trámite de información pública ao representante dos novos propietarios mediante escrito do 13 de maio de 2015. – En relación coas alegacións realizadas por Nayara Respall Garcia Dionisio, indicar que se notificou o trámite de información pública á nova representante dos propietarios mediante escrito do 14 de maio de 2015.4. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa, a autorización administrativa de construcción e a declaración de utilidade pública da instalación eléctrica.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999), sen prexuizo de que os interesados poidan interpor calquera outro recurso que se considere pertinente. A Coruña, 30 de outubro de 2015. O xefe territorial Isidoro Martínez Arca